**ELŐTERJESZTÉS**

**Körmend város Önkormányzata Képviselő-testülete 2018. november 28-i ülésére**

**Tárgy:** piaci helypénzdíjak meghatározása 2019. évre

Tisztelt Képviselő-testület!

Körmenden a piac működtetési feladatait a Körmend Város Gondnoksága látja el, amelyhez mind a személyi, mind a tárgyi feltételeket biztosítani szükséges. A személyi kiadások a minimálbér emelkedése, valamint a piac működtetés személyi feltételeinek biztosítása következtében növekvő kiadást eredményeznek. A működtetés dologi kiadásaként a hulladékelszállítás kiadása, közüzemi költségek, különböző karbantartási feladatok jelentkeznek.

A piacon egyes szolgáltatások ellátása jobb minőségben történik évről évre. A bevételek a piac működtetésére, valamint a feltételek javítására kerülnek felhasználásra.

Az Önkormányzat támogatást nyert el egy új piaccsarnok létrehozására. A terveket vissza kellett terveztetnünk, mivel a kivitelezésre lefolytatott közbeszerzési eljárás eredménytelenül zárult, mert a legjobb ajánlattevő ajánlata is meghaladta –jelentősen – az elnyert támogatást. A rendeletmódosításnál arra is tekintettel kell lenni, hogy az új piaccsarnok megépítése – ha eredményes lesz a közbeszerzési eljárás – önerőt is igényelni fog, így annak fedezetéhez is önkormányzati bevételeket kell majd felhasználni.

A fentiekre tekintettel a díjakat átlagosan 5%-al javasoljuk emelni.

A 2019. évi helypénzekre vonatkozó javaslatot az előterjesztéshez csatolt rendelet-tervezet tartalmazza.

Kérem a Tisztelt Képviselő-testületet, hogy döntsön a rendelet tervezet felől.

Körmend, 2018. november 20.

**Bebes István**

**polgármester**

**Körmend város Önkormányzata Képviselő-testülete …./2018. (… . …)**

**önkormányzati rendelete**

**a piacról és vásárokról szóló**

**4/2011. (II.09.) önkormányzati rendelet**

**módosításáról**

*Körmend város Önkormányzata Képviselő-testülete az Alaptörvény 32. cikk (1) a) pontjában kapott felhatalmazás alapján eljárva - figyelemmel a vásárokról és a piacokról szóló 55/2009. (III.13.) Korm. rendelet szabályaira is - a következőket rendeli el:*

1.§ Körmend város Önkormányzata Képviselő-testületének a piacról és vásárokról szóló 4/2011. (II.09.) önkormányzati rendelete (továbbiakban rendelet) 1. sz. melléklete helyébe jelen rendelet melléklete lép.

2. § A rendelet 2019. január 1-én lép hatályba.

Körmend, 2018. november 28.

Bebes István sk. Dr. Stepics Anita sk.

polgármester jegyző

A rendelet kihirdetésének ideje:

2018…………………………….

*Dr. Stepics Anita*

*jegyző*

**Melléklet**

1. Negyedévi helypénz (hétfői árusításra)

a.) vállalkozók (saját asztalon) sátrak által elfoglalt terület: 4.550,-Ft/m2

b.) árusítóhelyek (élelmiszer árusítására kijelölt terület)

piaci asztalon: 2.850,-Ft/m2

c.) negyedévi helypénz minden napi élelmiszer-piacon

piaci asztalon: 5.900,-Ft/m2

d.) negyedévet meghaladó időszak díja az időtartam arányos

szorzata

1. Napi helypénzek

a.) árusítóhely piaci asztalon (élelmiszer, virág) 380,-Ft/m2

b.) vállalkozók saját asztalon (sátrak) 465,-Ft/m2

c.) földön történő árusítással elfoglalt területen 465,-Ft/m2

d.) koszorú árusítása földön történő árusítással

(október 15-november 2.) 1000,-Ft/m2

e.) fenyőfa árusítása (dec. 1-től dec. 24-ig) 1000,-Ft/m2

A megállapított árak az ÁFÁ-t **nem** tartalmazzák!